ก่อนมีเพศสัมพันธ์เราต้องกินยาอย่างไร แล้วหลังมีเพศสัมพันธ์จะต้องกินยาต่อเนื่องจนกว่าจะหมดแพงใช่ไหม แล้วเรควรกินยาคุมกำเนิดชนิดไหนในการป้องกันมากที่สุดเพราะเรายังเรียนยุ
สวัสดีค่ะ วิธีการคุมกำเนิดมีหลายวิธี หากต้องการประสิทธิภาพสูงสุด แนะนำควรฝังยาคุมกำเนิดแต่หากต้องการทานยาคุมกำเนิดให้เริ่มทานในวันแรกที่ประจำเดือนมาหรือไม่เกิน 5 วันนับตั้งแต่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที ทั้งนี้อาจเลือกทานชนิด 21 เม็ด หรือ 28 เม็ดก็ได้ ประสิทธิภาพไม่แตกต่างกัน เพียงแต่หากเลือกทานชนิด 21 เม็ด จะต้องไม่ลืมเว้นระยะ 7 วันก่อนที่จะเริ่มทานยาแผงใหม่ วิะีการทานที่ถูกต้อง คือควรทานในเวลาเดียวกันของทุกวัน ที่แนะนำคือทานก่อนนอน (เพื่อป้องกันการลืมทาน) นอกจากนี้แล้ว อาจเลือกฉีดยาคุมกำเนิดชนิดที่ฉีดทุก 1 เดือน ซึ่งเป็นชนิดที่มีฮอร์โมน 2 ตัวร่วมกัน โดยจะมีประสิทธิภาพดีกว่าการทานยาคุมกำเนิด และยังทำให้มีประจำเดือนมาทุกเดือน